Blaze7451/Wiki-th-20250601 huggingface dataset:
พรรคกิจประชาธิปไตย (มาเลเซีย)

พรรคกิจประชาธิปไตย (Parti Tindakan Demokratik; 民主行动党; ஜனநாயக செயல் கட்சி) เป็นพรรคการเมืองฝ่ายซ้ายกลางอุดมการณ์ประชาธิปไตยสังคมนิยมในประเทศมาเลเซีย เป็นหนึ่งในพรรคฝ่ายค้านหลักในมาเลเซียร่วมกับพรรคปาสและพรรคยุติธรรมแห่งชาติ ในชื่อแนวร่วมทางเลือก เป้าหมายของพรรคคือประชาธิปไตยสังคมนิยมที่สงบรุ่งเรือง สมาชิกพรรคเป็นชาวมาเลเซียเชื้อสายจีนเป็นหลักแต่ก็ได้รับการสนับสนุนจากชาวมาเลเซียเชื้อสายอินเดียและมลายู มีฐานเสียงในปีนัง เปรัก และกัวลาลัมเปอร์

**การก่อตั้ง**
เดิมพรรคนี้เป็นสาขาในมาเลเซียของพรรคกิจประชาชนในสิงคโปร์  หลังจากที่สิงคโปร์ได้รับเอกราชใน พ.ศ. 2508 สมาชิกส่วนใหญ่ของพรรคกิจประชาชนในมาเลเซียนำโดยเดวัน ไนริตัดสินใจดำเนินกิจกรรมของพรรคต่อไปและตั้งพรรคนี้ขึ้นในเดือนตุลาคม พ.ศ. 2508 พรรคนี้จดทะเบียนในชื่อพรรคสังคมนิยมประชาธิปไตยเมื่อ 18 มีนาคม พ.ศ. 2509 ต่อมา ในเดือนตุลาคม พ.ศ. 2510 พรรคได้เข้าร่วมในการประชุมสังคมนิยมนานาชาติที่เมืองซือริช สวิตเซอร์แลนด์ ต่อมา เดวัน ไนริ ได้เดินทางกลับไปสิงคโปร์

**การเลือกตั้งในยุคแรกและเหตุการณ์ที่เกี่ยวข้อง**
พรรคกิจประชาธิปไตยเข้าร่วมการเลือกตั้งครั้งแรกใน พ.ศ. 2512 โดยต่อต้านนโยบายภูมิบุตร พรรคได้รับเลือก 13 ที่นั่งในสภาระดับสหพันธ์และ 31 ที่นั่งในสภาระดับรัฐ แต่ได้เกิดเหตุรุนแรงขึ้นในวันที่ 13 พฤษภาคม จนต้องปิดสภาไป 2 ปี เมื่อเปิดสภาอีกครั้ง ได้มีการกำหนดให้มีนโยบายภูมิบุตรในรัฐธรรมนูญ ซึ่งมีพรรคกิจประชาธิปไตยและพรรคประชาชนก้าวหน้าที่คัดค้าน ทำให้ผ่านสภาไปได้ด้วยคะแนน 125:17 หลังจากการเลือกตั้ง พ.ศ. 2512 แล้ว พรรคกิจประชาธิปไตยไม่เคยประสบความสำเร็จในระดับนี้อีกเลย ในสมัยของมหาธีร์ โมฮัมหมัด สมาชิกของพรรคระดับแกนนำถูกจับกุมใน พ.ศ. 2530 ซึ่งเชื่อว่าเป็นเพราะขัดขวางนโยบายเศรษฐกิจใหม่

**อ้างอิง**

**หมายเหตุ**
 James Chin. The Sarawak Chinese Voters and their support for the Democratic Action Party (DAP), Southeast Asian Studies, Vol. 34, No. 2, 1996, pp 387–401- James Chin. The Malaysian Chinese Dilemma: The Never Ending Policy (NEP), Chinese Southern Diaspora Studies, Vol 3, 2009

**อ่านเพิ่ม**
language=en

**แหล่งข้อมูลอื่น**
  DAP RoketKini.com (DAP Malay Language News)-  DAP Penang home page-  DAP Sarawak home page
หมวดหมู่:ขบวนการทางการเมืองในประเทศมาเลเซีย
แนวร่วมทางเลือก

แนวร่วมทางเลือก (Barisan Alternatif) เป็นแนวร่วมของพรรคการเมืองฝ่ายค้านในมาเลเซียเพื่อต่อสู้กับแนวร่วมแห่งชาติ

**การก่อตั้ง**
แนวร่วมทางเลือกก่อตั้งเหลังจากการจับกุมอันวาร์ อิบราฮิม เมื่อ 20 กันยายน พ.ศ. 2541 ต่อมาในวันที่ 24 ตุลาคม พ.ศ. 2542 พรรคฝ่ายค้านใหญ่ 4 พรรคคือพรรคอิสลามมาเลเซีย พรรคกิจกรรมประชาธิปไตย พรรคยุติธรรมแห่งชาติ และพรรคประชาชนมาเลเซียได้ประกาศเป็นแนวร่วมในการลงสมัครรับเลือกตั้ง ในการเลือกตั้ง พ.ศ. 2542 พรรคปาสได้รับชัยชนะในรัฐกลันตันและรัฐตรังกานู และได้ที่นั่งในสภาเพิ่มขึ้น พรรคกิจกรรมประชาธิปไตยได้ที่นั่งเพิ่มขึ้นอีกเช่นกันแต่หัวหน้าพรรคไม่ได้รับเลือก
ต่อมา พรรคอิสลามมาเลเซียซึ่งมีเป้าหมายที่จะจัดตั้งรัฐอิสลามในมาเลเซียซึ่งต่างจากนโยบายของพรรคอื่นในแนวร่วม ทำให้เกิดความตึงเครียดขึ้น หลังเหตุการณ์ 11 กันยายน พ.ศ. 2544 พรรคกิจกรรมประชาธิปไตยประกาศแยกตัวออกจากแนวร่วมเพราะเกรงว่ากระแสหวาดกลัวรัฐมุสลิมจะทำให้เสียคะแนน เมื่อ 21 กันยายน พ.ศ. 2544 ความแตกแยกภายในแนวร่วมทำให้เห็นการต่อสู้กันเองของพรรคฝ่ายค้านในการเลือกตั้ง พ.ศ. 2547 ความสัมพันธ์ระหว่างพรรคยุติธรรมแห่งชาติและพรรคอิสลามมาเลเซียยังคงตึงเครียด และพรรคอิสลามมาเลเซียไม่สนับสนุนพรรคประชาชนมาเลเซียในการลงสมัครในโกตาบารู 
ในการเลือกตั้ง พ.ศ. 2558 พรรคกิจกรรมประชาธิปไตย พรรคอิสลามมาเลเซียและพรรคยุติธรรมแห่งชาติได้มาร่วมมือกันอีกครั้งในชื่อสัญญาประชาชน (Pakatan Rakyat; 人民联盟) โดยพรรคปาสยอมอ่อนลงและเน้นในเรื่องเศรษฐกิจเท่านั้น
หมวดหมู่:ขบวนการทางการเมืองในประเทศมาเลเซีย
อะเลคานโดร ออร์ตูออสเต

อะเลคานโดร ออร์ตูออสเต (Alejandro Ortuoste) เกิดเมื่อ 17 มีนาคม พ.ศ. 2473 เป็นนักมวยสากลสมัครเล่นชาวฟิลิปปินส์ เขาได้เหรียญทองกีฬาเอเชียนเกมส์รุ่นแบนตัมเวทเมื่อ พ.ศ. 2497 และได้เข้าแข่งขันกีฬาโอลิมปิก พ.ศ. 2495 ที่ ฟินแลนด์แต่ไม่ได้เหรียญรางวัล

**อ้างอิง**
หมวดหมู่:นักมวยสากลสมัครเล่นชาวฟิลิปปินส์
หมวดหมู่:นักกีฬาเหรียญทองเอเชียนเกมส์ชาวฟิลิปปินส์
นอสเซร์ ออฆอยี

นอสเซร์ ออฆอยี (ناصر آقایی; เกิด 20 มกราคม พ.ศ. 2487 ที่เตหะราน - เสียชีวิต 27 ธันวาคม พ.ศ. 2552) เป็นนักมวยสากลสมัครเล่นชาวอิหร่าน  ซึ่งติดทีมชาติอิหร่านใน พ.ศ. 2506  เขาเข้าร่วมการแข่งขันมวยสากลสมัครเล่นชิงแชมป์เอเชีย พ.ศ. 2506 ที่ กรุงเทพฯ และกีฬาโอลิมปิก พ.ศ. 2507 ในรุ่นฟลายเวท และกีฬาเอเชียนเกมส์ พ.ศ. 2509  ในรุ่นเฟเธอร์เวท และมวยสากลสมัครเล่นชิงแชมป์เอเชีย พ.ศ. 2510 ที่ โคลัมโบ
ในการแขงขันมวยสากลสมัครเล่นชิงแชมป์เอเชีย พ.ศ. 2506 ออฆอยีได้เหรียญทองโดยชนะคะแนน มาซาโอะ คาราซาวะในรอบชิงชนะเลิศ  กลายเป็นนักมวยสากลสมัครเล่นชาวอิหร่านคนแรกที่ได้เหรียญทองในรายการนี้ ต่อมา ในกีฬาเอเชียนเกมส์ที่กรุงเทพฯ ออฆอยีได้เหรียญทองแดงในรุ่นเฟเธอร์เวท  และได้เหรียญทองแดงอีกครั้งในมวยสากลสมัครเล่นชิงแชมป์เอเชีย พ.ศ. 2510 ที่โคลัมโบ ทำให้เขากลายเป็นนักมวยสากลสมัครเล่นคนหนึ่งที่ได้รับการยอมรับในอิหร่าน

**อ้างอิง**

**แหล่งข้อมูลอื่น**
http://www.photoaman.com/photoview-34005-710-37.html date=2016-03-04 
*http://www.photoaman.com/photoview-34002-710-37.html date=2015-09-24 
หมวดหมู่:นักมวยสากลสมัครเล่นชาวอิหร่าน
หมวดหมู่:นักกีฬาเหรียญทองแดงเอเชียนเกมส์
หมวดหมู่:บุคคลจากเตหะราน
เมห์รุลลอห์ ลัสซี

เมห์รุลลอห์ ลัสซี (Mehrullah Lassi) เป็นนักมวยสากลสมัครเล่นชาวปากีสถาน เกิดเมื่อ 24 พฤศจิกายน พ.ศ. 2522 ที่ การาจี 
ลัสซีติดทีมชาติปากีสถานเข้าแข่งขันกีฬาเอเชียนเกมส์ พ.ศ. 2545 และได้เหรียญทองในรุ่นเฟเธอร์เวท ในกีฬาโอลิมปิก พ.ศ. 2547 ลัสซีเข้าแข่งขันในรุ่นแบนตัมเวท แต่แพ้กุยเลอร์โม ริกองเดอซ์จากคิวบา ตกรอบ จากนั้น เขาขึ้นมาชกในรุ่นเฟเธอร์เวทอีก และไดเหรียญเงินในกีฬาเครือจักรภพอังกฤษ ต่อมา เขาถูกตรวจพบสารต้องห้ามระหว่างแข่งขันกีฬาเอเชียใต้ที่ศรีลังกา พ.ศ. 2549 จนต้องออกจากการแข่งขันไป.

**อ้างอิง**

**แหล่งข้อมูลอื่น**
 Biofix-attempted=yes - sports-reference date=2009-08-28 
หมวดหมู่:นักมวยสากลสมัครเล่นชาวปากีสถาน
หมวดหมู่:นักกีฬาเหรียญทองเอเชียนเกมส์
หมวดหมู่:บุคคลจากการาจี
เลียร์เจ็ต 85

เลียร์เจ็ต 85 (Learjet 85) เป็นอากาศยานในโครงการพัฒนาของบอมบาร์ดิเอร์ แอโรสเปซ โดยได้เริ่มโครงการผลิตในวันที่ 30 ตุลาคม ค.ศ. 2007 อากาศยานต้นแบบได้ถูกจัดแสดงในเดือนตุลาคม ปีค.ศ. 2008 ภายในงาน NBAA ในออร์แลนโด 
เลียร์เจ็ต 85 จัดเป็นอากาศยานในขนาดกลาง (midsize) ถึงขนาดกลางแบบลำตัวกว้าง (super midsize) โดยออกแบบสำหรับการขึ้นทะเบียนรับรองประเภท FAR-25 และยังเป็นอากาศยานลำแรกของบอมบาร์ดิเอร์ แอโรสเปซ ที่ใช้ลำตัวจากวัสดุผสมทั้งหมด โดยสามารถทำความเร็วได้ถึง 0.82 Mach และมีพิสัยการบินถึง 3,000 ไมล์ทะเล (5,600 กิโลเมตร) 
ในวันที่ 15 มกราคม ค.ศ. 2015 บอมบาร์ดิเอร์ ได้ประกาศถึงการตัดสินใจหยุดการพัฒนาโครงการเลียร์เจ็ต 85 ลง และเลิกจ้างงานที่เกี่ยวข้องกว่า 1,000 ตำแหน่ง

**ข้อมูลจำเพาะ**

**ข้อมูลทั่วไป**
จำนวนนักบิน: 2
*ความจุผู้โดยสาร: 8
*ความยาว: 20.76 เมตร
*ความกว้างของปีก: 18.75 เมตร
*ความสูง: 6.08 เมตร
*พื้นที่ปีก: 37.25 ตารางเมตร
*น้ำหนักบรรทุกเปล่า: 10,977 กิโลกรัม
*น้ำหนักสูงสุดขณะทะยานขึ้น: 15,195 กิโลกรัม
*เครื่องยนต์: 2 x ไอพ่น Pratt & Whitney Canada PW300

**สมรรถนะ=== 
*ความเร็วสูงสุด: 871 กิโลเมตร/ชั่วโมง
*ความเร็วปกติ: 829 กิโลเมตร/ชั่วโมง
*พิสัยบิน เมื่อบรรทุกเต็มลำ: 4,828 กิโลเมตร
*เพดานบิน: 14,935 เมตร

**References**

**External links**
  Bombardier Business aircraft website-  Bombardier Learjet website date=2013-06-24 -  Learjet 85 website date=2008-04-14 
ลเลียร์เจ็ต 85
ทะเลสาบคาซูมิงาอูระ

ทะเลสาบคาซูมิงาอูระ (霞ヶ浦) เป็นทะเลสาบที่ใหญ่เป็นอันดับสองในประเทศญี่ปุ่น ตั้งอยู่ทางตะวันออกเฉียงเหนือของโตเกียวราว 60 กิโลเมตรในเขตจังหวัดอิบารากิ  เดิมเป็นทะเลสาบน้ำกร่อยซึ่งเชื่อมต่ออย่างอ้อม ๆ กับมหาสมุทรแปซิฟิกผ่านแม่น้ำฮิตาจิและแม่น้ำโทเนะ จนกระทั่งในปี พ.ศ. 2506 ได้มีการก่อสร้างประตูกั้นน้ำบริเวณทางบรรจบของแม่น้ำขึ้นเพื่อจุดประสงค์ขจัดเกลือ ประตูกั้นน้ำนี้ซึ่งตัดการเชื่อมต่อกับมหาสมุทร ในที่สุดทะเลสาบแห่งนี้ตลอดจนแหล่งน้ำใกล้เคียงก็กลายเป็นทะเลสาบน้ำจืด 
ในปัจจุบัน ทะเลสาบแห่งนี้เป็นทั้งแหล่งประมง ชลประทาน การท่องเที่ยว และนันทนาการ ราว ๆ 45% ของพื้นที่รอบ ๆ ทะเลสาบเป็นแหล่งธรรมชาติ และ 43.5% เป็นพื้นที่เกษตรกรรม น้ำที่ออกจากทะเลสาบแห่งนี้ 83% ถูกใช้เพื่อภาคเกษตรกรรม 13% เพื่อภาคอุตสาหกรรมท้องถิ่น และที่เหลือ 4% เพื่อเป็นน้ำประปาในจังหวัดอิบารากิ จังหวัดชิบะ และโตเกียว
ทะเลสาบคาซูมิงาอูระ

**แหล่งข้อมูลอื่น**
  Page on Hobikisen date=2016-03-03 -  Reviving nature around Lake Kasumigaura date=2007-09-27 -  Detailed information about the lake date=2007-07-15 
คาซูมิงาอูระ
หมวดหมู่:ภูมิศาสตร์จังหวัดอิบารากิ
เลียร์เจ็ต 70/75

เลียร์เจ็ต 70/75 (Learjet 70/75) เป็นโครงการพัฒนาอากาศยานโดยบริษัทผู้ผลิตอากาศยานสัญชาติแคนาดา คือ บอมบาร์ดิเอร์ แอโรสเปซ โดยเป็นอากาศยานส่วนบุคคลขนาดเล็กซึ่งกำลังถูกพัฒนาจากความคิดของบอมบาร์ดิเอร์เพื่อรองรับการฟื้นตัวของธุรกิจอากาศยานส่วนบุคคล โดยรุ่นนี้จะมีลักษณะพิเศษที่ปลายปีกแบบใหม่ และเครื่องยนต์ที่มีกำลังมากขึ้นและใช้เชื้อเพลิงน้อยลง
โครงสร้างของตัวเครื่องนั้นนำต้นแบบมาจากรุ่น 40 และ 45 โดยมีการเปลี่ยนแปลงเพื่อเพิ่มสมรรถนะโดยรวม ปลายปีกแบบงอขึ้นนั้นนำต้นแบบมาจากบอมบาร์ดิเอร์ โกลบอล 7000 โดยเลียร์เจ็ต 75 นั้นได้รับใบอนุญาตจาก FAA ในวันที่ 14 พฤศจิกายน ค.ศ. 2013 และเริ่มส่งมอบหลังจากนั้นไม่นาน การล่าช้าในขั้นตอนการขอใบอนุญาตนั้นเป็นสาเหตุให้การส่งมอบโดยรวมนั้นต่ำกว่าความคาดหมาย และทำให้เกิดการยกเลิกคำสั่งซื้อในภายหลัง

**ข้อมูลจำเพาะ**

**ข้อมูลทั่วไป**
จำนวนนักบิน: 2
*ความจุผู้โดยสาร: 8+1
*ความยาว: 17.6 เมตร
*ความกว้างของปีก: 14.0 เมตร
*ความสูง: 4.31 เมตร
*พื้นที่ปีก: 28.95 ตารางเมตร
*น้ำหนักบรรทุกเปล่า: 6,300 กิโลกรัม
*น้ำหนักสูงสุดขณะทะยานขึ้น: 9,752 กิโลกรัม
*เครื่องยนต์: 2 x ไอพ่น Honeywell Garrett TFE731

**สมรรถนะ=== 
*ความเร็วปกติ: 861 กิโลเมตร/ชั่วโมง
*พิสัยบิน เมื่อบรรทุกเต็มลำ: 4,828 กิโลเมตร
*เพดานบิน: 16,000 เมตร

**อ้างอิง**

**External links**
  Bombardier Business aircraft website-  Learjet 70 Fact sheet date=2012-06-16 -  Learjet 75 Fact sheet date=2012-05-24 
ลเลียร์เจ็ต 70/75
เลียร์เจ็ต 60

เลียร์เจ็ต 60 (Learjet 60) เป็นอากาศยานส่วนบุคคลขนาดกลางที่มีพิสัยปานกลาง ผลิตโดยบริษัทผู้ผลิตอากาศบอมบาร์ดิเอร์ แอโรสเปซ ตั้งอยู่ที่วิชิทอ สหรัฐอเมริกา ใช้เครื่องยนต์ไอพ่นของ Pratt & Whitney Canada 305A โดยมีพิสัยบินที่ (ผู้โดยสาร 4 คน และนักบิน 2 คน) km   ต่อมาในเดือนกรกฎาคม ค.ศ. 2012 บอมบาร์ดิเอร์ แอโรสเปซ ได้ประกาศหยุดการผลิตชั่วคราวของรุ่น 60XR ซึ่งจะต้องเริ่มผลิตในช่วงไตรมาสที่ 4 ของปีค.ศ. 2012 

**ข้อมูลจำเพาะ**

**ข้อมูลทั่วไป**
จำนวนนักบิน: 2
*ความจุผู้โดยสาร: 8
*ความยาว: 17.88 เมตร
*ความกว้างของปีก: 13.34 เมตร
*ความสูง: 4.47 เมตร
*พื้นที่ปีก: 24.57 ตารางเมตร
*น้ำหนักบรรทุกเปล่า: 6,641 กิโลกรัม
*น้ำหนักสูงสุดขณะทะยานขึ้น: 10,660 กิโลกรัม
*เครื่องยนต์: 2 x ไอพ่น Pratt & Whitney Canada PW300

**สมรรถนะ=== 
*ความเร็วสูงสุด: 839 กิโลเมตร/ชั่วโมง
*ความเร็วปกติ: 778 กิโลเมตร/ชั่วโมง
*พิสัยบิน เมื่อบรรทุกเต็มลำ: 4,461 กิโลเมตร
*เพดานบิน: 15,545 เมตร

**อุบัติเหตุ**
 วันที่ 19 กันยายน ค.ศ. 2008 เลียร์เจ็ต 60 ได้เกิดอุบัติเหตุตกในระหว่างกำลังทะยานขึ้นจากท่าอากาศยานโคลัมเบีย รัฐเซาท์คาโรไลนา มีผู้เสียชีวิต 4 คน จากการสอบสวนโดยสำนักงานบริหารการบินแห่งชาติ ในระหว่างที่เครื่องบินกำลังขึ้น หอบังคับการได้สังเกตเห็นแสงไฟวาบจากเครื่องบิน ซึ่งต่อมาได้ไถลออกจากทางวิ่งไปปะทะกับรั้วกั้น และทะลุออกไปยังถนนใกล้เคียงจนเกิดระเบิดขึ้น โดยมีสาเหตุมาจากล้อของเครื่องบินที่เกิดระเบิดขึ้นในระหว่างขึ้นบิน- วันที่ 13 พฤศจิกายน ค.ศ. 2014 เลียร์เจ็ต 60 ซึ่งบรรทุกโบโน และผู้โดยสารอื่น จากดับลินไปยังเบอร์ลิน ประตูเครื่องได้เกิดหลุดออกไปจากตัวเครื่องในระหว่างบิน โดยมีสัมภาระบางส่วนหล่นหายไป และนักบินสามารถนำเครื่องลงได้อย่างปลอดภัยในเบอร์ลิน

**อ้างอิง**

**แหล่งข้อมูลอื่น**
 Bombardier Learjet website date=2013-06-24 
ลเลียร์เจ็ต 60
แม่แบบ:อากาศยานของแอร์บัส

หมวดหมู่:กล่องนำทางการบิน
หมวดหมู่:กล่องนำทางเครื่องบินแบ่งตามผู้ผลิต
หมวดหมู่:แอร์บัส
หมวดหมู่:เครื่องบินของแอร์บัส
แม่แบบ:เหตุการณ์ปัจจุบัน/2558 กันยายน 8

*ทีมชาติไทย เสมอ ทีมชาติอิรัก ไป 2-2 ในการแข่งขันฟุตบอลโลก 2018 รอบคัดเลือก โซนเอเชีย ณ ราชมังคลากีฬาสถาน โดยไทยได้ 2 ประตูในช่วงท้ายการแข่งขัน  (สยามสปอร์ต)
}
กองทัพประชาชนยูโกสลาเวีย

กองทัพประชาชนยูโกสลาเวีย มีชื่อเรียกอย่างไม่เป็นทางการว่า กองทัพแห่งชาติยูโกสลาเวีย, (Jugoslavenska narodna armija - JNA ; Југословенската народна армија - ЈНА; Jugoslovanska ljudska armada - JLA) เป็นกองกำลังทหารของสหพันธ์สาธารณรัฐสังคมนิยมยูโกสลาเวีย ระหว่าง ค.ศ. 1945–1992. ประกอบด้วยกองทัพบก, กองทัพเรือ กองทัพอากาศ รวมกองกำลังกึ่งทหาร (กองกำลังภายใน, หน่วยพิทักษ์ชายแดน และ อาสารักษาดินแดน).

**เชิงอรรถ**
Trifunovska, Snežana, Yugoslavia Through Documents: From Its Creation to Its Dissolution, Martinus Nijhoff Publishers, 1994 ISBN 0-7923-2670-9

**อ้างอิง**

**แหล่งข้อมูลอื่น**
หมวดหมู่:กองทัพยูโกสลาเวีย

ย
หมวดหมู่:กองทัพที่ก่อตั้งในปี พ.ศ. 2488
หมวดหมู่:กองทัพที่สิ้นสุดในปี พ.ศ. 2535
ย
เดอะบีเทิลส์ (อัลบั้ม)

เดอะบีเทิลส์ (The Beatles) หรือ ไวต์อัลบั้ม (White Album) เป็นสตูดิโออัลบั้มที่เก้าของวงดนตรีแนวร็อกสัญชาติอังกฤษ เดอะบีเทิลส์ ออกจำหน่ายวันที่ 22 พฤศจิกายน ค.ศ. 1968 อัลบั้มคู่ที่มีเพียงพื้นหลังสีขาว ไม่มีกราฟิกหรือข้อความใด ๆ นอกจากมีชื่อวงทำเป็นตัวนูนไว้ ตั้งใจจะให้แตกต่างจากอัลบั้มซาร์เจินต์เปปเปอส์โลนลีฮาตส์คลับแบนด์ (1967) ที่มีภาพสีสันฉูดฉาด แม้ว่าจะไม่มีซิงเกิลออกจำหน่ายในอังกฤษและสหรัฐอเมริกา เพลง "เฮย์จูด" และ "เรโวลูชัน" ถูกผลิตขึ้นพร้อม ๆ กับเพลงอื่น ๆ ในอัลบั้ม และออกจำหน่ายเป็นซิงเกิลในเดือนสิงหาคม ค.ศ. 1968 แนวเพลงของอัลบั้มมีตั้งแต่บริติชบลูส์ และสกา จนถึงเพลงที่มีอิทธิพลจากวงเดอะบีชบอยส์ และคาร์ลไฮนซ์สตอกเฮาเซน
หมวดหมู่:อัลบั้มเพลงของเดอะบีตเทิลส์
หมวดหมู่:อัลบั้มเพลงภาษาอังกฤษ
หมวดหมู่:อัลบั้มเพลงในปี พ.ศ. 2511
หมวดหมู่:อัลบั้มเพลงของค่ายแคปิตอลเรเคิดส์
เฟลมมิงเรด

เฟลมมิงเรด (Flaming Red) เป็นอัลบั้มที่สองของแพตตี กริฟฟิน ออกจำหน่ายวันที่ 23 มิถุนายน ค.ศ. 1998 และขึ้นอันดับที่ 12 บนชาร์ตท็อปฮีตซีกเกอส์ จากข้อมูลของนิตยสารบิลบอร์ด อัลบั้มขายได้ 122,000 ชุดในสหรัฐอเมริกา นับถึบเดือนพฤษภาคม ค.ศ. 2004 กริฟฟินกล่าวในอัลบั้มการแสดงสด อะคิสอินไทม์ ว่าเธอเขียนเพลง "คริสตินา" พูดถึงคริสตีนา โอนาสซิส ผู้ล่วงลับ เพลง "โทนี" มีเนื้อหาเกี่ยวกับความหดหู่ของนักเรียนเกย์ชื่อโทนีที่ฆ่าตัวตาย เพลงร้องจากมุมมองของเพื่อนร่วมห้องที่นั่งข้างหลังโทนีในห้องเรียน

**อ้างอิง**
หมวดหมู่:อัลบั้มเพลงในปี พ.ศ. 2541
หมวดหมู่:อัลบั้มเพลงภาษาอังกฤษ
หมวดหมู่:อัลบั้มเพลงของแพตตี กริฟฟิน
มานาโอะ คางาวะ

มานาโอะ คางาวะ (香川愛生; Manao Kagawa; 16 เมษายน ค.ศ. 1993 – ) เป็นนักหมากรุกญี่ปุ่นหญิงระดับอาชีพของสมาคมโชงิแห่งประเทศญี่ปุ่น และเป็นอดีตสมาชิกของโชเรไก (ตั้งแต่เดือนกันยายน ค.ศ. 2009 ถึงเดือนกุมภาพันธ์ ค.ศ. 2011) ซึ่งเธอเป็นลูกศิษย์ของโอซามุ นากามูระ และเคยอยู่ในลำดับนักหมากรุกญี่ปุ่นอาชีพหญิงอันดับที่ 40 โดยมีชื่อเล่นคือ บันโช เธอได้รับการเปิดตัวครั้งแรกในรายการถ่ายทอดสดนิโกนิโก รวมถึงมีคอลัมน์ของคางาวะที่ได้รับการเผยแพร่โดยสมาคมโชงิแห่งประเทศญี่ปุ่นผ่านทางระบบมือถือ ที่ซึ่งมีการแนะนำในชื่อโอโตชิโมโนะบันโชไซไร!  และมีการกล่าวถึงการบันทึกหมากของการโจมตี
มานาโอะ คางาวะ สำเร็จการศึกษาจากโรงเรียนมัธยมปลายจินได นครหลวงโตเกียว ที่โคมาเอะ กรุงโตเกียว แล้วเข้าศึกษาต่อที่มหาวิทยาลัยริสึเมกัง ในคณะอักษร (ตั้งแต่เดือนเมษายน ค.ศ. 2012)

**อ้างอิง**

**แหล่งข้อมูลอื่น**
  日本将棋連盟によるプロフィール- 香川愛生
หมวดหมู่:นักหมากรุกญี่ปุ่นชาวญี่ปุ่น
วิกิพีเดีย:ศาลาชุมชน/อภิปราย/แนวการเขียนบทความศูนย์การค้า ห้างสรรพสินค้า และห้างของชำ

==ขอให้มีการอภิปราย**
ขณะนี้ มีการย้อนการแก้ไข ย้อยกันไปย้อนกันมา ในบทความเซ็นทรัลพลาซา เวสต์เกต อันเนื่องมาจากความไม่ชัดเจนของนโยบายการเขียนบทความเกี่ยวกับศูนย์การค้า ห้างสรรพสินค้า และห้างของชำ ว่าในบทความประเภทนี้ ควรกล่าวถึงอะไร แค่ไหน อย่างไร ทำให้ผู้แก้ไขแก้กันไปแก้กันมาอย่างที่เห็นในประวัติการแก้ไข จึงขอให้มีการอภิปรายดังกล่าว เพื่อความชัดเจนสืบไป --24px @thanyakij • 10:55, 1 กันยายน 2558 (ICT)
----
ขอเสนอเกี่ยวกับรายละเอียดที่ของบทความ ดังนี้- ประวัติ - รวบรวมตั้งแต่วางโครงการจนถึงก่อสร้างเสร็จสิ้น อาจรวมไปถึงการวางแผนโครงสร้างการออกแบบด้วยหากมีข้อมูลเพียงพอ- การจัดสรรพื้นที่ - ในส่วนนี้ผมเองก็ไม่แน่ใจว่าควรจะเป็นลักษณะของรายชื่อหรือการอธิบายแบบประโยค
สำหรับส่วนอื่นๆ เช่น สถานที่สำคัญภายใน เหตุการณ์ต่างๆที่ส่งผลต่อศูนย์การค้า การคมนาคม ผมเองไม่แน่ใจว่าควรจะใส่ลงไปด้วยหรือไม่ --เมย์ Mayrakis // คุยกันได้ 21:14, 1 กันยายน 2558 (ICT)
----
การจัดสรรพื้นที่ ผมเห็นว่าสามารถบอกว่ามีร้านประเภทใดบ้างและอยู่ที่ชั้นไหนบ้าง เช่น ศูนย์อาหาร ร้านอาหาร ธนาคาร โรงภาพยนตร์ ลานกิจกรรม ห้างสรรพสินค้า โรงแรม ร้านเครื่องเขียน ร้านเครื่องใช้ไฟฟ้า เป็นต้น เพราะนี่เป็นการจัดแบ่งโซนที่ศูนย์การค้าเป็นผู้จัดการ แต่ผมเห็นว่าไม่ควรออกชื่อร้าน เพราะจะเป็นการโฆษณาให้ร้านนั้นทางอ้อม --奥虎 ボンド 08:58, 2 กันยายน 2558 (ICT)
เก็นโร

เก็นโร (元老) เป็นตำแหน่งอย่างไม่เป็นทางการที่มอบให้แก่รัฐบุรุษอาวุโสของจักรวรรดิญี่ปุ่น บุคคลในทำเนียบตำแหน่งนี้เทียบเท่าได้กับเป็น "บิดาผู้สร้างชาติ" ของญี่ปุ่นยุคใหม่ บุคคลเหล่านี้ยังเป็นที่ปรึกษาอย่างไม่เป็นทางการนอกเหนือรัฐธรรมนูญที่ถวายคำปรึกษาแก่องค์จักรพรรดิ ในรัชสมัยเมจิ, รัชสมัยไทโช และต้นรัชสมัยโชวะ ทั้งนี้ คณะเก็นโรยังมีสิทธิเลือกและเสนอชื่อผู้ที่เห็นสมควรเป็นนายกรัฐมนตรีแก่องค์จักรพรรดิเพื่อให้ทรงแต่งตั้ง
สถาบันเก็นโรนั้นเกิดขึ้นจากคณะสามัญชนอาวุโส (โรจู) ในยุคเอะโดะ อย่างไรก็ตามคำว่า เก็นโร นั้น ถูกสร้างและปรากฏขึ้นครั้งแรกในหนังสือพิมพ์ที่ตีพิมพ์ในปี ค.ศ. 1892 ซึ่งบางครั้งก็มีการสับสนระหว่างคำนี้กับคำว่า เก็นโรอิง (สภาผู้อาวุโส) ที่เป็นฝ่ายนิติบัญญัติระหว่างปี 1875 - 1890 ซึ่งเก็นโรนั้นไม่มีส่วนเกี่ยวข้องกับเก็นโรอิงเลยแม้แต่น้อย
ผู้นำที่มีความรู้ความสามารถในช่วงการฟื้นฟูเมจิ จะถูกคัดเลือกจากองค์จักรพรรดิให้ดำรงตำแหน่ง เก็งกุง หรือที่ปรึกษาส่วนพระองค์ อย่างไรก็ตาม เก็นโรทั้งหมด (ยกเว้น ไซอนจิ คิมโมะชิ) นั้นล้วนมาจากครอบครัวซะมุไรระดับกลางและระดับสูงจากแคว้นซะสึมะและแคว้นโชชู ซึ่งทั้งสองแคว้นเป็นกำลังสำคัญในการโค่นล้มรัฐบาลโชกุนโทะกุงะวะในสงครามโบะชิง ซึ่งนำไปสู่การฟื้นฟูพระราชอำนาจระหว่างปี 1867-1868

**ทำเนียบเก็นโร**

**แหล่งข้อมูลอื่น**

หมวดหมู่:นักการเมืองญี่ปุ่น
หมวดหมู่:การเมืองญี่ปุ่น
หมวดหมู่:ราชสำนักญี่ปุ่น
ซิ่งรักทะลุมิติ

ซิ่งรักทะลุมิติ เป็นละครโทรทัศน์ไทย นำแสดงโดย วรเวช ดานุวงศ์, นิธิศ วารายานนท์, สศิรา ทวียนต์ชัย, สรัลธร คล้ายอุดม และนักแสดงชั้นนำอีกมากมาย เริ่มออกอากาศตอนแรกวันที่ 26 สิงหาคม พ.ศ. 2558–15 ตุลาคม พ.ศ. 2558 ออกอากาศทุกวันพุธ-พฤหัสบดี เวลา 19.00 - 20.00 น. ทางช่อง ทรูโฟร์ยู ผลิตโดย บริษัท เลเซอร์แคท จำกัด โดยผู้จัดนักแสดง-นักร้องมากความสามารถ วรเวช ดานุวงศ์  บทภาพยนตร์โดย เตชิต เตชสิริอังกูร กำกับภาพยนตร์โดย ณภัทร ปัทมสิงห์ ณ อยุธยา

**เรื่องย่อ**
ซิ่งรักทะลุมิติ Parallel Universe ดิม(วรเวช ดานุวงศ์) ชายหนุ่มที่หลงรักความเร็ว และมีความฝันที่อยากจะเป็นนักแข่งรถอันดับ­หนึ่ง แต่การหายตัวอย่างไร้วี่แววของพ่อเขา จึงทำให้ดิมต้องเป็นผู้นำครอบคัวที่คอยดูแ­ล แม่(ปวีณา ชารีฟสกุล) และดิว(ลักษณาพร กตกุลธารา) น้องสาววัยหัวเลี้ยวหัวต่อที่พร้อมจะเดินท­างผิดได้ หากไร้ผู้นำที่ดี ดิมจึงต้องทำทุกวิถีทางเพื่อให้ครอบครัว กลับมาอบอุ่นและมีเสียงหัวเราะอีกครั้งแม้­ว่าเขาจะรู้ดีว่ามันยากแค่ไหน เหตุการณ์ไม่คาดฝันเกิดขึ้น เมื่อดิมลงไปซ่อมบ้านที่ชั้นใต้ดิน จึงเป็นเหตุให้เขาได้พบเจอประตูลับ ที่เขาไม่เคยรู้มาก่อน และหลังประตูลับนี้เอง ที่เปลี่ยนชีวิตเขาแบบสิ้นเชิง นั่นคือ TOYOTA Celica สุดยอดรถแข่งในตำนาน พร้อมกับมวลแห่งความทรงจำ ความรู้สึกทั้งหลาย ต่างหลั่งไหลเข้ามาในสมองของเขา...พ่อที่เ­ขาคิดถึง...เส้นทางนักแข่งรถ....ก่อเกิดแร­งบันดาลใจ ดิมจึงลุกขึ้นมาซ่อมเครื่องยนต์ และปลุกชีวิต Celica ให้ตื่นขึ้นมาโลดแล่นบนถนนอีกครั้งนึง เรื่องราวมันเริ่มจะวุ่นวายมากขึ้น เมื่อ ดิม ได้เจอกับ ดิเรก ผู้ทรงอิทธิพลรายใหญ่ ภาพความทรงจำบังเกิดขึ้นว่าชายคนนี้ คือ พ่อ ที่หายสาปสูญไป ดิมจึงต้องพยายามหาทางพิสูจน์เรื่องราวที่­เกิดขึ้นทั้งหมดเกี่ยวกับโลกต่างมิติแห่งน­ี้ ว่าความจริงมันคืออะไรกันแน่…

**รายชื่อนักแสดงนำ**
 วรเวช ดานุวงศ์  รับบท  ดิม- นิธิศ วารายานนท์  รับบท  ราม- สรัลธร คล้ายอุดม  รับบท  ฮัน- สศิรา ทวียนต์ชัย  รับบท  มินดี- เล็ก ไอศูรย์  รับบท  ดิเรก- ปวีณา ชารีฟสกุล  รับบท  แหม่ม- วิศว ไทยานนท์  รับบท  ซินเดย์- ปวริศร์ มงคลพิสิฐ  รับบท  โกส์ท- พงศ์จักร พิษฐานพร  รับบท  ม้าเทียม- ทรงอำนาจ ชุณหะมาน  รับบท  เอี๊ยม- ลักษณาพร กตกุลธารา  รับบท  ดิว- ธีระวัฒน์ ธนิตศิระวิทย์  รับบท  จิม- วัฒนสินธ์ ครงเท่ง  รับบท  โต้- เคน ลี  รับบท  โบ๊ท- มินท์ธิตา ชาญสว่าง  รับบท  เอลีน- จิรัชพิสิษฐ์ จารวิจิต  รับบท  อาร์ยู- ด.ช.ศิระ ลิ้มทรงธรรม  รับบท  ดิม (ตอนเด็ก)- ด.ญ.ชวัลรัตน์ เจนจิตรานนท์  รับบท  มินดี (ตอนเด็ก)- ด.ช.พิสิษฐ์ พิชิตธนวัชร์  รับบท  ราม (ตอนเด็ก)

**เพลงประกอบ**
# เพลง GOODBYE - ขับร้องโดย  ซิน ทศพร Singular
# เพลง รุ้ง - ขับร้องโดย  Slot Machine
# เพลง ทับซ้อน - ขับร้องโดย แดน วรเวช

**อ้างอิง**

**แหล่งข้อมูลอื่น**
  เรื่องย่อละคร ซิ่งรักทะลุมิติ : จากเว็บไซต์ กระปุกดอตคอม-  เรื่องย่อละคร ซิ่งรักทะลุมิติ : จากเว็บไซต์ TrueLife date=2015-09-11 - 916
หมวดหมู่:ละครโทรทัศน์ไทย
หมวดหมู่:ละครโทรทัศน์ช่องทรูโฟร์ยู
หมวดหมู่:ละครโทรทัศน์ไทยในปี พ.ศ. 2558
กันยายน พ.ศ. 2558

กันยายน พ.ศ. 2558 เป็นเดือนที่ 9 ของปี พ.ศ. 2558 วันแรกของเดือนเป็นวันอังคาร และวันสุดท้ายของเดือนเป็นวันพุธ

**สถานีย่อย:เหตุการณ์ปัจจุบัน**
หมวดหมู่:กันยายน
*
ปั๋ว อี้เข่า

ปั๋ว อี้เข่า   เป็นบุตรชายคนโตของพระเจ้าโจวเหวินและพี่ชายคนโตของกษัตริย์วูผู้ก่อตั้งของราชวงศ์โจวของจีนในสมัยโบราณ

**ในนิยาย**
ในวรรณกรรมเรื่องสถาปนาเทวดาเฟิงเสิ่น (封神,ห้องสิน)  ปั๋วอี้เข่า (伯邑考,เป๊กอิบโค้ว) เป็นบุตรชายคนโตของจีชาง (姬昌,กีเชียง) ที่มีความโดดเด่นในด้านดุริยประณีต และดนตรีโดยเฉพาะพินกู่ฉิน และยังเป็นผู้ที่มีความกตัญญูอย่างหาที่สุดไม่ได้ ในวรรณกรรมห้องสินกล่าวว่าพระเจ้าซางโจ้ว (商紂) พิโรธจีชาง เจ้าเมืองซีฉี (西岐,ไซกี) พระเจ้าซางโจ้วจึงสั่งขังจีชาง ไว้ที่เมืองโหยวหลี่ ต่อมาปั๋วอี้เข่า บึตรชายหัวปีของจีชาง จึงได้มาทูลขอให้ปล่อยบิดา นางต๋าจี่ (妲己,ชันกี) เห็นปั๋วอี้เข่ารูปร่างหล่อเหลางดงาม ก็มีใจปฏิพัทธ์จึงขอให้ขอให้พระเจ้าซางโจ้วให้เขาเข้าวังมาสอนนางเล่นพิณกู่ฉิน (古琴) แล้วนางก็ยั่วยวนปั๋วอี้เข่า แต่เขาบอกปัดความรักของนาง นางจึงทูลยุยงพระเจ้าแผ่นดินให้สั่งประหารเขา แล้วให้เอาศพไปทำขนมเปี๊ยะให้จีชางกิน จีชางทราบเหตุการณ์ทั้งหมดดี แต่จำยอมบริโภคขนมเปี๊ยะนั้นเพื่อรอวันล้างแค้นภายหน้า ระหว่างทางกลับบ้านจี ซางอาเจียนออกเป็นกระต่ายสีขาว (白兔) 3 ตัว ซึ่งจะถูกนำต่อมาได้อยู่ภายใต้การดูแลของเทพธิดาดวงจันทร์ฉางเอ๋อร์ (嫦娥)

**อ้างอิง**
หมวดหมู่:บุคคลในยุคราชวงศ์โจว
สมชัย ตรังเจริญงาม

สมชัย ตรังเจริญงาม เกิดเมื่อวันที่ 9 พฤศจิกายน พ.ศ. 2496 เป็นนักฟันดาบสากล เขาติดทีมชาติไทยเข้าแข่งประเภทเอเป้ทีมชาย ในกีฬาโอลิมปิก พ.ศ. 2519 แต่ตกรอบแรก ไม่ได้เหรียญรางวัล

**อ้างอิง**
หมวดหมู่:นักฟันดาบสากลชาวไทย
หมวดหมู่:ผู้เข้าแข่งขันโอลิมปิกฤดูร้อน 1976
อภิญญา ภาคสุโพธิ์

อภิญญา ภาคสุโพธิ์ เกิดเมื่อวันที่ 25 ธันวาคม พ.ศ. 2519 เป็นนักยกน้ำหนักชาวไทย ติดทีมชาติไทยเข้าแข่งขันกีฬาโอลิมปิก พ.ศ. 2543 ที่ เมืองซิดนีย์ ประเทศออสเตรเลีย ในรุ่นน้ำหนัก 69 กิโลกรัม ได้ลำดับที่ 10 ยกน้ำหนักรวมได้ 222.5 กิโลกรัม

**อ้างอิง**
หมวดหมู่:บุคคลที่เกิดในปี พ.ศ. 2519
หมวดหมู่:นักยกน้ำหนักหญิงชาวไทย
หมวดหมู่:ผู้เข้าแข่งขันโอลิมปิกฤดูร้อน 2000
สายพิณ เดชแสง

สายพิณ เดชแสง เกิดวันที่ 15 มีนาคม พ.ศ. 2520 เป็นนักยกน้ำหนักชาวไทย ติดทีมชาติไทยเข้าแข่งขันกีฬาโอลิมปิกฤดูร้อน พ.ศ. 2543 ที่ซิดนีย์ ประเทศออสเตรเลีย  ในรุ่นมิดเดิลเวทหญิง ยกได้น้ำหนักรวม 222.5 กิโลกรัม ได้ลำดับที่ 4

**อ้างอิง**
หมวดหมู่:บุคคลที่เกิดในปี พ.ศ. 2520
หมวดหมู่:บุคคลที่ยังมีชีวิตอยู่
หมวดหมู่:นักยกน้ำหนักหญิงชาวไทย
หมวดหมู่:ผู้เข้าแข่งขันโอลิมปิกฤดูร้อน 2000
พนมกรณ์ สายสอน

ร.ต.ท.พนมกรณ์ สายสอน เป็นนักฟุตซอลไทยกองกลางและเป็นสมาชิกฟุตซอลทีมชาติไทย เดิมทีพนมกรณ์ สายสอน เป็นนักฟุตบอลสโมสรตำรวจ ตั้งแต่อายุ 18 ปี ซึ่ง ณ เวลานั้น สโมสรตำรวจยังไม่ได้รวมกับทีมบีอีซีเทโร ซึ่งหมายความว่า พนมกรณ์ สายสอนเคยเล่นในคาลเท็กซ์พรีเมียร์ลีก

**อ้างอิง**
หมวดหมู่:บุคคลที่เกิดในปี พ.ศ. 2524
หมวดหมู่:บุคคลจากจังหวัดยโสธร
หมวดหมู่:นักฟุตซอลชายชาวไทย
ไศล ศรีสาทร

ไศล ศรีสาทร เกิดเมื่อวันที่ 17 พฤศจิกายน พ.ศ. 2476 เป็นอดีตนักยิงปืนทีมชาติไทย  เขาติดทีมชาติเข้าแข่งขันกีฬาโอลิมปิกฤดูร้อน พ.ศ. 2507 ในประเภทปืนยาวสามท่าระยะ  50 เมตร ได้คะแนนรวม 1,086 คะแนน และได้ลำดับที่ 47

**อ้างอิง**
หมวดหมู่:บุคคลที่เกิดในปี พ.ศ. 2476
หมวดหมู่:นักกีฬายิงปืนชาวไทย
หมวดหมู่:บุคคลที่ยังมีชีวิตอยู่
หมวดหมู่:ผู้เข้าแข่งขันโอลิมปิกฤดูร้อน 1964
ลูป

ลูปกำลังขยาย 30 เท่า
ลูปของทันตแพทย์
แผนภาพแสดงลูปแบบเลนส์เดี่ยว
ลูป (loupe, p) เป็นอุปกรณ์ขยายภาพของวัตถุประเภทหนึ่ง แตกต่างจากแว่นขยายทั่วไปคือ สามารถพับเก็บได้และไม่มีด้ามจับ ใช้ในหลายอาชีพ เช่น ช่างทำอัญมณี ช่างทำนาฬิกา นักสะสมแสตมป์และนักสะสมพระเครื่อง รวมถึงวิชาชีพต่าง ๆ เช่น ทันตแพทย์ ศัลยแพทย์และนักวิทยาศาสตร์
ลูปมี 3 ประเภท ได้แก่- แบบเลนส์เดี่ยว มีค่าความคลาดของแสงมาก ทำให้มีกำลังขยายน้อย- แบบเลนส์รวม มีกำลังขยายสูงกว่าแบบแรก เพราะมีค่าความคลาดของแสงน้อย- แบบปริซึม ใช้เพื่อเปลี่ยนทัศนมิติ

**อ้างอิง**

**แหล่งข้อมูลอื่น**
 ลูป-  Jewelers Loupe, tips on choosing the one you need. | eBay
หมวดหมู่:จักษุวิทยา
ครามป่าใบแหลม

ครามป่าใบแหลม  Indigofera sootepensis subsp. acutifolia เป็นพืชในสกุลคราม กิ่งอ่อนมีขนแขนยาวเท่ากัน ใบประกอบแบบขนนก ปลายใบมีติ่งแหลม ดอกช่อ กลีบดอกสีชมพูหรือแดง ฝักตรง ทรงกระบอก มีขนหนาแน่น เมล็ดเกลี้ยง เป็นพืชถิ่นเดียวในประเทศไทย 

**อ้างอิง**
 สไว มัฐผา และประนอม จันทรโณทัย.  พืชสกุลครามในประเทศไทย. ขอนแก่น: ศูนย์วิจัยอนุกรมวิธานประยุกต์ มหาวิทยาลัยขอนแก่น 2558.หน้า 59
หมวดหมู่:สกุลคราม
ครามเครือ

ครามเครือ  Indigofera hendecaphylla var. hendecaphylla  เป็นพืชในสกุลคราม เป็นไม้พุ่มทอดเลื้อยนอน กิ่งอ่อนมีขนหนาแน่น ใบประกอบแบบขนนก ใบด้านบนเกลี้ยง ด้านล่างมีขนหนาแน่น ช่อดอกยาว มีขน กลีบดอกสีชมพู ฝักทรงกระบอก เหยียดตรงและเกลี้ยง เมล็ดทรงกระบอก พบในศรีลังกา อินเดีย พม่า จีน ไต้หวัน เวียดนาม กัมพูชา เกาะสุมาตรา และฟิลิปปินส์ ในไทยพบทางภาคเหนือ 

**อ้างอิง**
 สไว มัฐผา และประนอม จันทรโณทัย.  พืชสกุลครามในประเทศไทย. ขอนแก่น: ศูนย์วิจัยอนุกรมวิธานประยุกต์ มหาวิทยาลัยขอนแก่น2558.หน้า 37
หมวดหมู่:สกุลคราม
ครามสยาม

ครามสยาม  Indigofera hendecaphylla var. siamensis  เป็นพืชในสกุลคราม เป็นไม้พุ่มทอดเลื้อย กิ่งอ่อนมีขนรูปตัว T แขนยาวเท่ากัน ใบประกอบแบบขนนก ดอกช่อยาว กลีบดอกสีชมพูฝักทรงกระบอก เหยียดตรง เมล็ดทรงกระบอก พบในเวียดนาม ในไทยพบในภาคเหนือ ภาคตะวันออกเฉียงเหนือ ภาคตะวันออก และภาคตะวันตกเฉียงใต้ 

**อ้างอิง**
 สไว มัฐผา และประนอม จันทรโณทัย.  พืชสกุลครามในประเทศไทย. ขอนแก่น: ศูนย์วิจัยอนุกรมวิธานประยุกต์ มหาวิทยาลัยขอนแก่น2558.หน้า 39
หมวดหมู่:สกุลคราม
ครามสมิตินันท์

ครามสมิตินันท์   Indigofera smitinandii เป็นพืชในสกุลคราม กิ่งอ่อนมีขนแขนยาวเท่ากัน ใบประกอบแบบขนนก ดอกช่อ กลีบดอกสีม่วงอ่อน เป็นพืชถิ่นเดียวในประเทศไทย 

**อ้างอิง**
 สไว มัฐผา และประนอม จันทรโณทัย.  พืชสกุลครามในประเทศไทย. ขอนแก่น: ศูนย์วิจัยอนุกรมวิธานประยุกต์ มหาวิทยาลัยขอนแก่น2558.หน้า 55
หมวดหมู่:สกุลคราม
แม่แบบ:เหตุการณ์ปัจจุบัน/2558 กันยายน 9

* สมเด็จพระราชินีนาถเอลิซาเบธที่ 2 แห่งสหราชอาณาจักรทรงเป็นพระมหากษัตริย์ที่ทรงราชย์นานที่สุดของบริเตน (63 ปี 7 เดือน) แซงสถิติของสมเด็จพระราชินีนาถวิกตอเรียแห่งสหราชอาณาจักร พระปัยยิกา (ทวด)  (BBC),  (The Huffington Post UK),  (Al Jazeera English Online) 
*เจ้าหน้าที่ตำรวจจับกุมตัวชายคนหนึ่ง เป็นชาวลาวที่หลบหนีเข้ามาอยู่ในประเทศไทย เจ้าของฉายา "มาเฟียสยาม" หลังก่อเหตุคุกคามข่มขู่ผู้หญิง และเด็กนักเรียนตามสถานที่ต่าง ๆ โดยเฉพาะแถบสยามสแควร์  (เนชั่นทีวี)
}
เพ็ตซาวส์

เพ็ตซาวส์ (Pet Sounds) เป็นสตูดิโออัลบั้มที่สิบเอ็ดของวงดนตรีร็อกอเมริกัน เดอะบีชบอยส์ ออกจำหน่ายวันที่ 16 พฤษภาคม ค.ศ. 1966 ได้รับการตอบรับค่อนข้างดีในสหรัฐอเมริกา แต่ประสบความสำเร็จต่างประเทศในทันที โดยสื่ออังกฤษขนานนามว่าเป็น "อัลบั้มเพลงป็อปที่ก้าวหน้ามากที่สุด" (the most progressive pop album ever) อัลบั้มขึ้นอันดับที่สองในสหราชอาณาจักร แต่ขึ้นอันดับสิบในสหรัฐอเมริกา ถือว่าอยู่อันดับต่ำกว่าอัลบั้มหลายอัลบั้มก่อนหน้า ในหลายปีต่อมา อัลบั้มได้รับคำยกย่องทั่วโลกอย่างล้นหลามจากนักวิจารณ์และนักดนตรี และนับว่าเป็นหนึ่งในผลงานที่มีอิทธิพลมากที่สุดในประวัติศาสตร์ดนตรีสมัยนิยม

**อ้างอิง**
หมวดหมู่:อัลบั้มเพลงของเดอะบีชบอยส์
หมวดหมู่:อัลบั้มเพลงในปี พ.ศ. 2509
หมวดหมู่:อัลบั้มเพลงของค่ายแคปิตอลเรเคิดส์
หวายตะมอย

หวายตะมอย (pigeon orchid; Dendrobium crumenatum) หรือ เอื้องมะลิ หรือ แส้พระอินทร์ เป็นกล้วยไม้ในสกุลหวาย กระจายพันธุ์ในเอเชียใต้ถึงเอเชียตะวันออกเฉียงใต้ เป็นพืชอิงอาศัย โคนต้นเป็นลำทรงกระบอก ส่วนปลายเป็นเส้นกลมเรียวและแข็ง ยาวได้ถึง 70 ซม. ใบรูปรีแกมขอบขนาน กว้าง 1.5-2.5 ซม. ยาว 5-7 ซม. มักทิ้งใบเมื่อผลิดอก ดอกสีขาวนวลออกเดี่ยวตามข้อ มีกลิ่นหอม บานเต็มที่กว้าง 2.5-3 ซม. กลีบปากมีแต้มสีเหลืองที่กลางกลีบ นิยมปลูกเป็นไม้ประดับ ที่เกาะชวาใช้พืชชนิดนี้ผสมในยารักษาอหิวาตกโรคและแก้อาการปวดหู

**อ้างอิง**

**แหล่งข้อมูลอื่น**
 หวายตะมอย- Dendrobium crumenatum-  เอื้องมะลิ ไม้ป่าดอกขาวกลิ่นหอมจากป่ายาง-  Pigeon orchid, Dendrobium crumenatum Sw.
หมวดหมู่:กล้วยไม้
หมวดหมู่:สกุลหวาย (กล้วยไม้)
หมวดหมู่:ไม้ดอกไม้ประดับ
หมวดหมู่:พืชที่พบในทวีปเอเชีย
สมหมาย เกาฏีระ

พลเอก สมหมาย เกาฏีระ (เกิด9 มีนาคม พ.ศ. 2499) เป็นนายทหารชาวไทย และนักการเมือง อดีตเสนาธิการทหาร, อดีตผู้บัญชาการทหารสูงสุด, สมาชิกวุฒิสภาไทย ชุดที่ 12 และราชองครักษ์พิเศษ

**ประวัติ**

**ชีวิตส่วนตัว**
พล.อ. สมหมาย เกาฏีระ มีชื่อเล่นว่า เต้ หรือทางสื่อจะเรียกว่า บิ๊กเต้ เกิดวันที่ 9 มีนาคม พ.ศ. 2499 เป็นบุตรของนายสมประสงค์ และนางไสว เกาฏีระ เป็นบุตรลำดับที่ 4 จาก 9 คน
พล.อ. สมหมาย เกาฏีระ ได้สมรสกับ พล.ต.หญิง รัชดา เกาฏีระ มีบุตรด้วยกัน 1 คน

**การศึกษา**
พล.อ. สมหมาย เกาฏีระ จบการศึกษาชั้นมัธยมศึกษาปีที่ 4 จากโรงเรียนวัดเขมาภิรตาราม ในปี พ.ศ. 2515 จากนั้นเข้ารับการศึกษาที่โรงเรียนเตรียมทหาร รุ่นที่ 15 รุ่นเดียวกับ
# พล.อ. ปรีชา จันทร์โอชา
# พล.ร.อ. ณะ อารีนิจ
# พล.ต.อ. สมยศ พุ่มพันธุ์ม่วง
และเข้ารับการศึกษาต่อเนื่องที่โรงเรียนนายร้อยพระจุลจอมเกล้า รุ่นที่ 26  โดยสำเร็จการศึกษาด้วยผลคะแนน เป็นลำดับที่ 5 ของรุ่น มีเพื่อนร่วมรุ่น คือ
# พล.อ. ไพบูลย์ คุ้มฉายา
# พล.อ. อนันตพร กาญจนรัตน์
พล.อ. สมหมาย จบหลักสูตร ดังนี้- หลักสูตรเสนาธิการทหารบก หลักสูตรประจำ ชุดที่ 66- หลักสูตรภาษาอเมริกัน ณ ประเทศสหรัฐอเมริกา- หลักสูตรการพัฒนาผู้บริหารด้านลอจิสติกส์ ประเทศสหรัฐอเมริกา ได้ผลคะแนนการศึกษา เป็นลำดับที่ 1- หลักสูตรศิลปศาสตรมหาบัณฑิต สถาบันบัณฑิตพัฒนบริหารศาสตร์ ได้ผลคะแนนการศึกษา เป็นลำดับที่ 1- หลักสูตรวิทยาลัยป้องกันราชอาณาจักร รุ่นที่ 47- หลักสูตรการเมืองการปกครองในระบอบประชาธิปไตย สำหรับนักบริหารระดับสูง สถาบันพระปกเกล้า รุ่นที่ 12 - หลักสูตรผู้บริหาร สถาบันวิทยาการตลาดทุน รุ่นที่ 14

**รับราชการ**

**ราชการทหาร**
 พ.ศ. 2549 : เจ้ากรมยุทธบริการทหาร- พ.ศ. 2551 : ปลัดบัญชีทหาร- พ.ศ. 2554 : หัวหน้านายทหารฝ่ายเสนาธิการประจำผู้บัญชาการทหารสูงสุด- พ.ศ. 2555 : ผู้บัญชาการหน่วยบัญชาการทหารพัฒนา- พ.ศ. 2557 : เสนาธิการทหาร- พ.ศ. 2558 : ผู้บัญชาการทหารสูงสุด

**ราชการพิเศษ**
 ตุลาการศาลทหารสูงสุด- อดีตสมาชิกคณะรักษาความสงบแห่งชาติ- กรรมการในคณะกรรมการอำนวยการขับเคลื่อนยุทธศาสตร์การบูรณาการการพัฒนาตามปรัชญาเศรษฐกิจพอเพียง- นายทหารพิเศษประจำกรมทหารราบที่ 21 รักษาพระองค์- อดีตราชองครักษ์พิเศษ- สมาชิกวุฒิสภาไทย ชุดที่ 12 - สมาชิกสภานิติบัญญัติแห่งชาติ

**รางวัลที่ได้รับ**
 พ.ศ. 2557 : รางวัลเกียรติยศจักรดาว สาขาพัฒนาสังคม

**หลักสูตรทหาร**

**เครื่องราชอิสริยาภรณ์**

**เครื่องราชอิสริยาภรณ์ไทย**

**ต่างประเทศ**
 สิงคโปร์ :
** พ.ศ. 2559 – 80x80px เครื่องอิสริยาภรณ์อุตมะ บักติ เจเมอร์ลัง (เท็นเทรา)

**อ้างอิง**
หมวดหมู่:นักการเมืองไทย
หมวดหมู่:ทหารบกชาวไทย
หมวดหมู่:สมาชิกสภานิติบัญญัติแห่งชาติ
หมวดหมู่:ผู้บัญชาการทหารสูงสุดไทย
หมวดหมู่:สมาชิกคณะรักษาความสงบแห่งชาติ
หมวดหมู่:บุคคลจากจังหวัดนนทบุรี
หมวดหมู่:บุคคลจากโรงเรียนวัดเขมาภิรตาราม
หมวดหมู่:บุคคลจากโรงเรียนเตรียมทหาร
หมวดหมู่:บุคคลจากโรงเรียนนายร้อยพระจุลจอมเกล้า
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรมาลา
หมวดหมู่:ผู้ได้รับรางวัลเกียรติยศจักรดาว
อ็องตอนี มาร์ซียาล

อ็องตอนี ฌอร์ดาน มาร์ซียาล (Anthony Jordan Martial; เกิดวันที่ 5 ธันวาคม ค.ศ. 1995) เป็นนักฟุตบอลอาชีพชาวฝรั่งเศส ปัจจุบันเล่นในตำแหน่งกองหน้าให้แก่เออีเค เอเธนส์ สโมสรจากซูเปอร์ลีก กรีซ 
มาร์ซียาลได้รับฉายาว่า อ็องรีคนใหม่ เนื่องจากมีลีลาการเล่นคล้ายกับตีแยรี อ็องรี  อดีตนักฟุตบอลชาวฝรั่งเศสรุ่นพี่ มาร์ซียาลได้ย้ายมาสู่แมนเชสเตอร์ยูไนเต็ดด้วยความฮือฮา เนื่องจากถูกซื้อตัวมาจากมอนาโกในลีกเอิงในวันสุดท้ายก่อนที่การซื้อขายผู้เล่นในยุโรปจะปิดลง ด้วยค่าตัวที่สูงถึง 36 ล้านปอนด์ ขณะมีอายุเพียง 19 ปี ว่ากันว่าค่าตัวนี้แท้จริงแล้วอาจสูงถึง 59 ล้านปอนด์
มาร์ซียาลยิงประตูได้ทันทีที่ลงเล่นเป็นครั้งแรกในศึกแดงเดือด ซึ่งแมนเชสเตอร์ยูไนเต็ดพบกับลิเวอร์พูลที่สนามโอลด์แทรฟฟอร์ด ในพรีเมียร์ลีกนัดที่ 5 ของฤดูกาล โดยแมนเชสเตอร์ยูไนเต็ดเป็นฝ่ายชนะไปได้ 3-1 และมาร์ซียาลเป็นผู้ยิงประตูที่ 3 ปิดท้ายการแข่งขัน

**สถิติการเล่นในสโมสร**

**อ้างอิง**

**แหล่งข้อมูลอื่น**
 Manchester United profile- 8505-martial-anthony
หมวดหมู่:นักฟุตบอลชาวฝรั่งเศส
หมวดหมู่:นักฟุตบอลทีมชาติฝรั่งเศส
หมวดหมู่:ผู้เล่นออแล็งปิกลียอแน
หมวดหมู่:ผู้เล่นอาแอ็ส มอนาโก
หมวดหมู่:ผู้เล่นในพรีเมียร์ลีก
หมวดหมู่:ผู้เล่นสโมสรฟุตบอลแมนเชสเตอร์ยูไนเต็ด
หมวดหมู่:ผู้เล่นในซูเปอร์ลีกกรีซ
หมวดหมู่:ผู้เล่นสโมสรฟุตบอลอาเอกเอเธนส์
หมวดหมู่:ผู้เล่นในลาลิกา
หมวดหมู่:ผู้เล่นสโมสรฟุตบอลเซบิยา
หมวดหมู่:กองหน้าฟุตบอล
หมวดหมู่:ผู้เล่นในฟุตบอลชิงแชมป์แห่งชาติยุโรป 2016
หมวดหมู่:ผู้เล่นในชุดชนะเลิศยูฟ่ายูโรปาลีก
หมวดหมู่:ผู้เล่นในชุดชนะเลิศยูฟ่าเนชันส์ลีก
หมวดหมู่:บุคคลจากจังหวัดเอซอน
แอลฟาเบต อิงก์

แอลฟาเบต อิงก์ (Alphabet Inc.) เป็นบริษัทโฮลดิ้งเทคโนโลยีสัญชาติอเมริกันที่มีสำนักงานใหญ่ที่เมาน์เทนวิว รัฐแคลิฟอร์เนีย ก่อตั้งขึ้นผ่านการปรับโครงสร้างของกูเกิลในวันที่ 2 ตุลาคม ค.ศ. 2015 และกลายเป็นบริษัทแม่ของกูเกิลกับอดีตบริษัทย่อยของกูเกิลบางส่วน แอลฟาเบตเป็นบริษัทเทคโนโลยีที่ใหญ่เป็นอันดับ 3 ของโลก เมื่อแบ่งตามรายได้ และเป็นหนึ่งในบริษัทที่มีค่ามากที่สุดในโลก ถือเป็นหนึ่งในบริษัทเทคโนโลยีสารสนเทศเจ้าใหญ่ของสหรัฐ 5 แห่ง โดยดำรงตำแหน่งร่วมกับแอมะซอน, แอปเปิล, เมตา และไมโครซอฟท์

**อ้างอิง**

**แหล่งข้อมูลอื่น**
หมวดหมู่:บริษัทของสหรัฐ
หมวดหมู่:บริษัทนานาชาติที่มีสำนักงานใหญ่อยู่ที่สหรัฐ
หมวดหมู่:บริษัทอเมริกันที่ก่อตั้งในปี พ.ศ. 2558
หมวดหมู่:กลุ่มบริษัทของสหรัฐ
เวียงท่ากาน

เจดีย์วัดกลางเมือง
เจดีย์วัดต้นกอก
เวียงท่ากาน เป็นกลุ่มโบราณสถานและคูเมืองแห่งหนึ่ง ตั้งอยู่ที่ตำบลบ้านกลาง อำเภอสันป่าตอง จังหวัดเชียงใหม่ ห่างจากตัวเมืองลำพูนและตัวเมืองเชียงใหม่ไปทางทิศตะวันตกเฉียงใต้ราว 15 และ 30 กิโลเมตรตามลำดับ สร้างเมื่อราวพุทธศตวรรษที่ 16 ในสมัยพระเจ้าอาทิตยธรรมิกราช กษัตริย์แห่งอาณาจักรหริภุญชัย ปรากฏหลักฐานในเอกสารทางประวัติศาสตร์ครั้งแรกในชื่อว่า "บ้านตะก๋า" สร้างขึ้นเพื่อเป็นเมืองหน้าด่านของอาณาจักรหริภุญชัย ต่อมาได้ขึ้นตรงต่อพญามังรายแห่งอาณาจักรล้านนา มีฐานะเป็นเมืองเสบียงสะสมกำลังพลและอาหาร และหลังจากที่พม่าเข้ายึดครองเมืองเชียงใหม่ เวียงท่ากานก็อยู่ในอำนาจของพม่า หลังจากนั้นชุมชนแห่งนี้ได้ร้างไปในช่วงปี พ.ศ. 2318–2339 ซึ่งในปี พ.ศ. 2339 พระเจ้ากาวิละได้นำชาวไทยองเข้ามาตั้งถิ่นฐานและอาศัยอยู่ในบริเวณเวียงท่ากานจนถึงปัจจุบัน
เวียงท่ากานตั้งอยู่ในเขตชุมชนบ้านท่ากาน มีกำแพงเมืองและคูเมืองล้อมรอบเป็นรูปสี่เหลี่ยมผืนผ้าขนาดกว้าง 500 เมตร ยาว 700 เมตร ปัจจุบันกำแพงเมืองบางส่วนกลายสภาพเป็นคันดิน บางส่วนถูกปรับเป็นถนนภายในชุมชน คูเมืองและคันดินของเวียงท่ากานครอบคลุมพื้นที่ราว 60 ไร่ ได้รับการขึ้นทะเบียนโบราณสถานโดยกรมศิลปากรเมื่อวันที่ 6 ตุลาคม พ.ศ. 2543 ปัจจุบันอยู่ในความควบคุมดูแลของสำนักศิลปากรที่ 7 เชียงใหม่ โบราณสถานภายในเวียงท่ากานมีดังนี้

**ดูเพิ่ม**
 รายชื่อโบราณสถานในจังหวัดเชียงใหม่

**อ้างอิง**

**แหล่งข้อมูลอื่น**
  เวียงท่ากาน date=2013-07-23  โดยการท่องเที่ยวแห่งประเทศไทย-  เวียงท่ากาน...เมืองโบราณพันปี date=2015-08-12  โดยสำนักงานการท่องเที่ยวและกีฬาจังหวัดเชียงใหม่
หมวดหมู่:ประวัติศาสตร์เชียงใหม่
หมวดหมู่:เวียงโบราณ
หมวดหมู่:โบราณสถานในจังหวัดเชียงใหม่
มวยสากลสมัครเล่นชิงแชมป์เอเชีย

มวยสากลสมัครเล่นชิงแชมป์เอเชีย (Asian Amateur Boxing Championships) เป็นการแข่งขันมวยสากลสมัครเล่นเพื่อชิงแชมป์ระดับทวีปเอเชีย เริ่มการแข่งขันครั้งแรกเมื่อ พ.ศ. 2506 ที่กรุงเทพฯ และมีการแข่งขันต่อเนื่องมาจนปัจจุบัน 

**Men's**

**Women's**

**All-time medal table**

**Men**

**Women**

**อ้างอิง**
 Amateur-boxing.strefa.pl -The results
หมวดหมู่:มวยสากลสมัครเล่น
บาโฮดีร์จอน ซุลโตนอฟ

บาโฮดีร์จอน ซุลโตนอฟ (Bahodirjon Sooltonov, Баходирджон Султанов) เกิดเมื่อ 15 มกราคม พ.ศ. 2528 เป็นนักมวยสากลสมัครเล่นชาวอุซเบกิสถาน ได้เหรียญทองแดงในกีฬาโอลิมปิก พ.ศ. 2547 ในรุ่นแบนตัมเวต และได้เหรียญทองเอเชียนเกมส์ที่โดฮา พ.ศ. 2549 ในรุ่นเฟเทอร์เวต โดยเป็นฝ่ายชนะคิม ซ็อง-กุกในรอบรองชนะเลิศ และโซริกท์ปาทาริน เองค์โซริกในรอบชิงชนะเลิศ

**แหล่งข้อมูลอื่น**
  2003 world results-  Asian Games date=2007-05-29 
หมวดหมู่:นักมวยสากลสมัครเล่นชาวอุซเบกิสถาน
หมวดหมู่:นักกีฬาเหรียญทองเอเชียนเกมส์
หมวดหมู่:นักกีฬาเหรียญทองแดงโอลิมปิก
เบกซอด คีดีรอฟ

เบกซอด คีดีรอฟ (Bekzod Khidirov; Бекзод Хидиров) เกิดเมื่อ 18 ธันวาคม พ.ศ. 2524 เป็นนักมวยสากลสมัครเล่นชาวอุซเบกิสถาน ซึ่งเข้าร่วมการแข่งขันกีฬาโอลิมปิก พ.ศ. 2547 แต่แพ้ กาลิบ ยาฟารอฟตกรอบ และได้เหรียญเงินในกีฬาเอเชียนเกมส์ พ.ศ. 2545 ในรุ่นแบนตัมเวท และเหรียญทองแดงในกีฬาเอเชียนเกมส์ พ.ศ. 2549ที่ โดฮา

**อ้างอิง**
  Profile at Yahoo Sports
หมวดหมู่:นักมวยสากลสมัครเล่นชาวอุซเบกิสถาน
หมวดหมู่:นักกีฬาเหรียญเงินเอเชียนเกมส์
หมวดหมู่:นักกีฬาเหรียญทองแดงเอเชียนเกมส์
แม่แบบ:เหตุการณ์ปัจจุบัน/2558 กันยายน 10

* อีไลฟ์พิมพ์เผยแพร่การค้นพบโดยนักวิทยาศาสตร์ที่มหาวิทยาลัยวิทวอเทอร์สแรนด์ ประกาศสปีชีส์โฮมินิดใหม่ (Homo naledi) ในถ้ำดาวขึ้นในประเทศแอฟริกาใต้ แม้ว่าซากยังไม่ได้วัดอายุอย่างเหมาะสม แต่คาดว่ามีอายุสามล้านปี  (BBC)  (Al Jazeera English Online)
}
รายชื่อภาพยนตร์ของวอลต์ดิสนีย์แอนิเมชันสตูดิโอส์

250px
วอลต์ดิสนีย์แอนิเมชันสตูดิโอส์ เป็นสตูดิโอสร้างภาพยนตร์แอนิเมชันอเมริกัน สำนักงานใหญ่ตั้งอยู่ที่ เบอร์แบงก์, แคลิฟอร์เนีย, สหรัฐ และเป็นแผนกสร้างภาพยนตร์ดั้งเดิมของบริษัทเดอะวอลต์ดิสนีย์ ภาพยนตร์ของสตูดิโอมักเรียกกันว่า "ดิสนีย์คลาสสิก" (หรือ "ภาพยนตร์แอนิเมชันคลาสสิก" ในกรณีของภาพยนตร์แอนิเมชันที่วาดด้วยมือแบบดั้งเดิม), หรือ  "ดิสนีย์แอนิเมเต็ดแคนอน"
แต่เดิมสตูดิโอมีชื่อว่า วอลต์ดิสนีย์โปรดักชันส์ (1937–1985) และวอลต์ดิสนีย์ฟีเจอร์แอนิเมชัน (1986–2007) สตูดิโอสร้างภาพยนตร์แอนิเมชันขนาดยาวแล้วทั้งหมด 63 เรื่อง เริ่มต้นตั้งแต่ภาพยนตร์เรื่อง สโนว์ไวท์กับคนแคระทั้งเจ็ด ใน ค.ศ. 1937 เป็นหนึ่งในภาพยนตร์แอนิเมชันขนาดยาวเรื่องแรกและเป็นเรื่องแรกที่สร้างในสหรัฐ ภาพยนตร์เรื่องล่าสุดคือ โมอาน่า 2 ฉายใน ค.ศ. 2024 และภาพยนตร์อีกสามเรื่องที่กำหนดฉายในอนาคต ได้แก่ นครสัตว์มหาสนุก 2 ฉายใน ค.ศ. 2025, ภาพยนตร์ที่ยังไม่มีชื่อเรื่องฉายใน ค.ศ. 2026 และ โฟรเซน 3 ฉายใน ค.ศ. 2027

**ภาพยนตร์ที่ฉายแล้ว**

**ภาพยนตร์ในอนาคต**

**กำลังพัฒนา**
ภาพยนตร์ โฟรเซน เรื่องที่สี่กำลังอยู่ในการพัฒนา เจนนิเฟอร์ ลี เปิดเผยในเดือนพฤศจิกายน ค.ศ. 2023 ว่า มีภาพยนตร์จำนวนสิบโครงการที่อยู่ในระหว่างการพัฒนา รวมถึงภาพยนตร์ที่สร้างจากแนวคิดดั้งเดิม

**โครงการที่ถูกยกเลิก**

**หมายเหตุ**

**อ้างอิง**

**แหล่งข้อมูลอื่น**
 เว็บไซต์อย่างเป็นทางการ
หมวดหมู่:ภาพยนตร์ดิสนีย์
หมวดหมู่:ภาพยนตร์อเมริกันแบ่งตามสตูดิโอ
หมวดหมู่:ภาพยนตร์แอนิเมชันโดยวอลต์ดิสนีย์พิกเชอส์
หมวดหมู่:ภาพยนตร์โดยวอลต์ดิสนีย์แอนิเมชันสตูดิโอส์
ยูนิเวอร์ซิตีคอลลิจลันเดิน

ยูนิเวอร์ซิตีคอลลิจลันเดิน เป็นมหาวิทยาลัยวิจัยของรัฐ ตั้งอยู่ ณ​ กรุงลอนดอน สหราชอาณาจักร มหาวิทยาลัย UCL ยังเป็นสถาบันหนึ่งในสังกัดมหาวิทยาลัยลอนดอน UCL ถือได้ว่าเป็นหนึ่งในมหาวิทยาลัยชั้นนำของโลก โดยการจัดอันดับมาตรฐานมหาวิทยาลัยโลกของคอกโครัลลีไซมอนส์ในปี ค.ศ. 2020 UCL อยู่ที่ 8 ของโลกและที่ 3 ของทวีปยุโรป UCL มีจำนวนนักเรียนในระดับบัณฑิตศึกษาที่ลงทะเบียนปัจจุบันมากที่สุดในสหราชอาณาจักร
มหาวิทยาลัย UCL ก่อตั้งขึ้นเมื่อปี ค.ศ. 1826 ในฐานะมหาวิทยาลัยลอนดอน และ UCL ได้ถือว่าเป็นมหาวิทยาลัยแห่งแรกในกรุงลอนดอน และมหาวิทยาลัยแห่งแรกในประเทศอังกฤษที่รับนักศึกษาเข้าเรียนโดยไม่คำนึงถึงศาสนา และเพศของผู้เข้าเรียน โดยให้สิทธิสตรีเทียบเท่ากับบุรุษ ในปี ค.ศ. 1836 UCL ได้เปลี่ยนฐานะเป็นวิทยาลัยของมหาวิทยาลัยลอนดอนซึ่งเกิดจากการรวมตัวของวิทยาลัยอื่นๆในกรุงลอนดอนเพื่อเป็นมหาวิทยาลัยเดียวกัน 
วิทยาเขตหลักของ UCL ตั้งอยู่ที่ Bloomsbury ในพื้นที่ลอนดอนส่วนกลาง นอกจากนี้ยังมีสถาบันต่างๆ และโรงพยาบาลโรงเรียนแพทย์ในที่ต่างๆ ทั่วกรุงลอนดอนที่เป็นของ UCL รวมไปถึงการศึกษาทางไกลผ่านดาวเทียมในวิทยาเขตในเมืองแอดิเลด ประเทศออสเตรเลีย และกรุงโดฮา ประเทศกาตาร์
UCL เป็นมหาวิทยาลัยที่มีการแข่งขันสูงในการสมัครเข้าศึกษา และได้ถูกจัดอันดับอยู่ในระดับสูง ทั้งในระดับประเทศ และในระดับนานาชาติ ศิษย์เก่าของ UCL ที่เป็นบุคคลสำคัญ เช่น ผู้ประดิษฐ์โทรศัพท์ และผู้ร่วมค้นพบโครงสร้างของดีเอ็นเอ รวมไปถึงผู้ก่อตั้งกาน่า, ญี่ปุ่นสมัยใหม่ และไนจีเรีย ผู้ค้นพบแก๊สมีสกุล ถึงปัจจุบัน UCL มีอาจารย์ ศาสตราจารย์ และนักวิจัย ผู้ที่ได้รับรางวัลโนเบล รวมทั้งสิ้น 29 ท่าน

**อ้างอิง**
หมวดหมู่:สถาบันอุดมศึกษาในสหราชอาณาจักร
หมวดหมู่:มหาวิทยาลัยลอนดอน
สภายุโรป

สภายุโรป
(Council of Europe, CoE; Conseil de l'Europe, CdE) เป็นองค์การระหว่างรัฐบาลระดับภูมิภาค (regional intergovernmental organisation) ที่ตั้งขึ้นในปี พ.ศ. 2492 เพื่อส่งเสริมสิทธิมนุษยชน ประชาธิปไตย และหลักนิติธรรม ในรัฐสมาชิก 46 รัฐที่มีประชากรรวมกัน 675 ล้านคน เป็นองค์กรต่างหากจากสหภาพยุโรปที่มีสมาชิก 27 ประเทศ ซึ่งมักจะสับสนกันโดยส่วนหนึ่งก็เพราะใช้ธงยุโรปเหมือนกัน แต่สภายุโรปไม่สามารถออกกฎหมายที่บังคับใช้ได้โดยไม่เหมือนกับสหภาพยุโรป
สมาชิกสภายุโรปในปัจจุบัน
ส่วนของสภายุโรปที่รู้จักกันดีที่สุดก็คือศาลสิทธิมนุษยชนยุโรป (European Court of Human Rights) ซึ่งตัดสินคดีตามอนุสัญญาว่าด้วยสิทธิมนุษยชนยุโรป (European Convention on Human Rights) งานของสภายุโรปมีผลเป็นมาตรฐาน กฎบัตร และอนุสัญญาที่อำนวยความร่วมมือกันระหว่างประเทศยุโรปโดยเป็นองค์กรที่ให้คำแนะนำ
ส่วนของสภาตามกฎหมายก็คือ คณะรัฐมนตรี (Committee of Ministers) ที่ประกอบด้วยรัฐมนตรีกระทรวงการต่างประเทศของรัฐสมาชิกแต่ละรัฐ และสมัชชารัฐสภา (Parliamentary Assembly) ซึ่งประกอบด้วยรัฐสภาแห่งชาติของรัฐสมาชิกแต่ละรัฐ ส่วนกรรมาธิการเพื่อสิทธิมนุษยชน (Commissioner for Human Rights) เป็นสถาบันอิสระภายในสภายุโรป โดยได้รับมอบหมายให้โปรโมตความสำนึกและความเคารพในสิทธิมนุษยชนในรัฐสมาชิก ส่วนเลขาธิการแห่งสภายุโรป (Secretary General of the Council of Europe) เป็นหัวหน้ากองเลขาธิการขององค์การ
สำนักงานใหญ่อยู่ที่เมืองสทราซบูร์ ประเทศฝรั่งเศส ภาษาทางการขององค์การคือภาษาอังกฤษและฝรั่งเศส แต่ว่าคณะรัฐมนตรี สมัชชารัฐสภา และ Congress of the Council of Europe ก็ใช้ภาษาเยอรมัน อิตาลี ตุรกี รัสเซียในงานบางอย่างด้วยเหมือนกัน

**ดูเพิ่ม**
 สหภาพยุโรป

**เชิงอรรถและอ้างอิง**

**แหล่งข้อมูลอื่น**
  General Agreement on Privileges and Immunities of the Council of Europe date=2001-04-22 , Paris, 2 September 1949

หมวดหมู่:การเมืองยุโรป
หมวดหมู่:องค์การระหว่างประเทศ
หมวดหมู่:องค์การที่ก่อตั้งในคริสต์ทศวรรษ 1940
หมวดหมู่:สภา
หมวดหมู่:สทราซบูร์
เจ้าชายหลุยส์ โดแฟ็งแห่งฝรั่งเศส

เจ้าชายหลุยส์ โดแฟ็งแห่งฝรั่งเศส (Louis de France, le Grand Dauphin; 1 พฤศจิกายน ค.ศ. 1661 - 14 เมษายน ค.ศ. 1711) เป็นพระราชโอรสองค์ในพระเจ้าหลุยส์ที่ 14 และสมเด็จพระราชินีมาริอา เตเรซา ในฐานะทายาทผู้มีสิทธิโดยตรง ทรงดำรงพระอิสริยยศเป็นโดแฟ็งแห่งฝรั่งเศสมาตั้งแต่ประสูติ พระองค์ทรงเริ่มมีนามเรียกกันว่า เลอกร็องโดแฟ็ง หรือ โดแฟ็งใหญ่ (le Grand Dauphin) หลังการประสูติกาลของพระโอรสของพระองค์ (เจ้าชายหลุยส์ ดยุกแห่งบูร์กอญ) ที่มีนามเรียกขานกันว่า เลอเปอติโดแฟ็ง หรือ โดแฟ็งน้อย (Le Petit Dauphin) พระองค์ไม่ได้มีโอกาสได้เสวยราชสมบัติสืบต่อจากพระราชบิดา เนื่องจากพระองค์สิ้นพระชนม์เมื่อวันที่ 14 เมษายน ค.ศ. 1711 สิริพระชนมายุได้ 49 พรรษา โดยพระองค์เองก็มีฐานะเป็นพระอัยกาในพระเจ้าหลุยส์ที่ 15 อีกด้วย

**อ้างอิง**
หมวดหมู่:เสียชีวิตจากฝีดาษ
หมวดหมู่:รัชทายาทผู้มีสิทธิโดยตรงที่ไม่เคยสืบราชสันตติวงศ์
หมวดหมู่:โดแฟ็งแห่งฝรั่งเศส
หมวดหมู่:จอมพลสูงสุด
หมวดหมู่:พระราชโอรสในพระมหากษัตริย์
หมวดหมู่:พระราชบุตรในพระเจ้าหลุยส์ที่ 14 แห่งฝรั่งเศส
รำลึก ธีระพงษ์

รำลึก ธีระพงษ์ หรือ ต๋อ ปากน้ำ เป็นนักหมากรุกไทยชาวไทย ผู้มีชื่อเสียงจากจังหวัดสมุทรปราการ จากการที่เขาได้ครองตำแหน่งแชมป์หมากรุกไทยของประเทศ ส่งผลให้วลาดีมีร์ ครัมนิค ผู้เป็นแชมป์โลกหมากรุกสากลจากประเทศรัสเซีย หมายที่จะทำศึกหมากรุกไทยและหมากรุกสากลกับเขาในเวลาต่อมา

**ประวัติ**
รำลึก ธีระพงษ์ ได้เข้าร่วมการแข่งขันมหกรรมหมากรุกไทย ประจำปี 2549 ที่จัดขึ้นโดยตลาดหลักทรัพย์แห่งประเทศไทย โดยเขาได้เป็นแชมป์ในระดับบุคคลทั่วไป (โอเพน) ด้วยการเอาชนะผู้เข้าแข่งขันกว่า 350 คน

**เกียรติประวัติ**
 พ.ศ. 2549 : 16px แชมป์ ระดับบุคคลทั่วไป (โอเพน) มหกรรมหมากรุกไทย ประจำปี 2549- พ.ศ. 2558 : 16px รองชนะเลิศอันดับ 1 การแข่งขันหมากรุกประเพณี ครั้งที่ 4 ที่วัดไผ่แหลมธรรมาราม อำเภอสามโก้ จังหวัดอ่างทอง

**ผลงานหนังสือ**
 พ.ศ. 2539 : เคล็ดลับม้าซ้าย - จัดพิมพ์โดยสยามสปอร์ตซินดิเคท- พ.ศ. 2540 : สูตรหมากรุกไทย 1 - จัดพิมพ์โดยสยามสปอร์ตซินดิเคท- พ.ศ. 2540 : สูตรหมากรุกไทย 2 - จัดพิมพ์โดยสยามสปอร์ตซินดิเคท- พ.ศ. 2548 : เรียนลัดหมากรุกไทย - จัดพิมพ์โดยตลาดหลักทรัพย์แห่งประเทศไทย

**อ้างอิง**

**แหล่งข้อมูลอื่น**
 100003005197645
หมวดหมู่:นักหมากรุกไทยชาวไทย
หมวดหมู่:ผู้ฝึกสอนหมากรุกไทย
หมวดหมู่:นักเขียนชาวไทย
หมวดหมู่:นักกีฬาจากจังหวัดสมุทรปราการ
ชาวบูรพา

ชาวบูรพา (rr=dongin; Easterners) เป็นกลุ่มการเมืองในราชวงศ์โชซ็อนของเกาหลี ปรากฏตัวขึ้นในคริสต์ศตวรรษที่ 16 ช่วงรัชกาลพระเจ้าซ็อนโจ มีที่มาจากกลุ่มเกลอของขุนนางคิม ฮโยวอน (김효원) ซึ่งภายหลังได้ศิษย์เกือบทั้งหมดของโช ซิก (조식) และอี ฮวัง (이황) เข้าเป็นสมาชิก แล้วมาขัดแย้งกับกลุ่มของอี อี (이이) ซึ่งเรียกว่า ชาวประจิม (서인) กลุ่มชาวบูรพานี้แม้ได้เป็นใหญ่ในช่วงคริสต์ทศวรรษ 1580 แต่ก็เกือบล่มสลายลงเมื่อขุนนางช็อง ยอ-ริป (정여립) ฆ่าตัวตายจนนำไปสู่การนองเลือดเมื่อ ค.ศ. 1589 ต่อมาเมื่อขุนนางช็อง ช็อล (정철) จากกลุ่มชาวประจิม ถูกอัปเปหิเพราะพยายามจะยกเจ้าชายควังแฮ (광해군) ขึ้นเป็นรัชทายาท ชาวบูรพาก็แตกแยกออกเป็นชาวเหนือ (북인) และชาวใต้ (남인)

**อ้างอิง**
หมวดหมู่:ราชวงศ์โชซ็อน
ไฮเดอร์ อาลี (นักมวย)

ไฮเดอร์ อาลี (Haider Ali') เกิดเมื่อ 12 พฤศจิกายน พ.ศ. 2522 เป็นนักมวยสากลสมัครเล่นชาวปากีสถาน 
อาลีเริ่มชกมวยตั้งแต่ พ.ศ. 2531 โดยได้แรงบันดาลใจจากกีฬาโอลิมปิก เขาได้แชมป์ระดับประเทศใน พ.ศ. 2541 และเข้าแข่งขันกีฬาเอเชียนเกมส์ พ.ศ. 2541 ได้เหรียญทองแดงในรุ่นฟลายเวท ต่อมาติดทีมชาติไปแข่งขันกีฬาเอเชียใต้ที่เนปาลและได้เหรียญทอง ใน พ.ศ. 2545 ได้เหรียญทองมวยสากลสมัครเล่นชิงแชมป์เอเชียที่มาเลเซีย และได้เหรียญทองกีฬาเครือจักรภพปีเดียวกันนั้นที่อังกฤษด้วย โดยชนะ โสม ภาหาทุร ปุน จากอินเดีย 28-10
หลังจากได้เหรียญทอง อาลีตัดสินใจขึ้นชกมวยสากลอาชีพใน พ.ศ. 2546 และย้ายไปอยู่ที่ลอนดอนตะวันออก ประเทศอังกฤษ เขาขึ้นชกมวยครั้งแรกเมื่อ 24 พฤษภาคม พ.ศ. 2546 ชนะคะแนน บุสเตอร์ เดนนิสแต่การชกมวยสากลอาชีพของเขาไม่ประสบความสำเร็จมากนัก หลังจากที่ชกเสมอกับคาร์ล อันเลนเมื่อ 25 มีนาคม พ.ศ. 2549 อาลีก็แขวนนวมไป

**อ้างอิง**

**แหล่งข้อมูลอื่น**
  Pro record date=2007-09-27 - Fiery Ali ready to deliverfix-attempted=yes - Determined Ali makes untimely comeback bid
หมวดหมู่:นักมวยสากลชาวปากีสถาน
หมวดหมู่:นักมวยสากลสมัครเล่นชาวปากีสถาน
หมวดหมู่:นักกีฬาเหรียญทองแดงเอเชียนเกมส์
หมวดหมู่:บุคคลจากเควตตา
ภาษาอัมปานัง

ภาษาอัมปานัง (Ampanang language) มีผู้พูด 30,000 คน (พ.ศ. 2524) ในจังหวัดกาลีมันตันตะวันออก จัดอยู่ในตระกูลภาษาออสโตรนีเซียน กลุ่มภาษามลาโย-โพลีนีเซีย สาขาเกรทเตอร์ บาริโต สาขาย่อยบาริโต-มาฮากัม ผู้พูดภาษานี้นับถือศาสนาพื้นเมืองและดำรงชีพด้วยการล่าสัตว์และหาของป่า

**อ้างอิง**

**แหล่งข้อมูลอื่น**
  Information about the Ampanang people (archived)
อัมปานัง
ภาษากาเงอัน

ภาษากาเงอัน มีผู้พูดทั้งหมด 110,000 คน (พ.ศ. 2543) ในเกาะมาดูราและบรรดาเกาะข้างเคียง ประเทศอินโดนีเซีย เข้าใจกันได้บางส่วนกับภาษามาดูราตะวันออก มีรากศัพท์ร่วมกันร้อยละ 75 จัดอยู่ในตระกูลภาษาออสโตรนีเซียน กลุ่มภาษามาลาโย-โพลีเนเซีย สาขามาลาโย-ซุมบาวัน

**อ้างอิง**
หมวดหมู่:ภาษาในประเทศอินโดนีเซีย
ภาษางายู

ภาษางายู (Ngaju language) หรือ ภาษางายา เป็นภาษาตระกูลออสโตรนีเซียที่มีผู้พูดในบริเวณแม่น้ำกาปวซ, กาฮายัน, กาตีงัน และเมินตายาในจังหวัดกาลีมันตันกลาง ประเทศอินโดนีเซีย มีความใกล้ชืดกับภาษาบากุมไป ภาษานี้มี 3 ภาษาย่อย—ปูโลเปตัก (Pulopetak), บาอามัง (Ba'amang) และมันตาไง (Mantangai)

**สัทวิทยา**

**พยัญชนะ**
พยัญชนะในภาษางายูมีดังต่อไปนี้

**สระ**
สระในภาษางายูมีดังต่อไปนี้ ทุกตัวยกเว้น ə เป็นเสียงยาวได้

**คำศัพท์ **
การเปรียบเทียบคำศัพท์ระหว่างภาษาบากุมไป ภาษางายู ภาษาอินโดนีเซีย และภาษาไทย 

**อ้างอิง**

**ข้อมูล**
 location=Malang- chapter-url=http://sealang.net/archives/nusa/pdf/nusa-v4-p49-59.pdf
หมวดหมู่:ภาษาในประเทศอินโดนีเซีย
เนโบ

เนโบ (อักษรรูปลิ่ม: 𒀭𒀝 Nabû ܢܵܒܼܘܼ\ܢܒܼܘܿ\ܢܵܒܼܘܿ Nāvū หรือ Nvō หรือ Nāvō) หรือ นาบู เป็นเทพเจ้าแห่งปัญญาของชาวบาบิโลนและอัสซีเรีย ได้รับการนับถือโดยชาวบาบิโลนในฐานะโอรสแห่งเทพมาร์ดุกและนีสซาบา ทั้งนี้ ในฐานะเทพแห่งปัญญา เนโบอาจเทียบเท่าได้กับเทพเฮอร์มีสของกรีก และเทพเมอร์คิวรีของโรมัน นอกจากนี้ในโหราศาสตร์ของบาบิโลน เนโบถือเป็นตัวแทนของดาวพุธ

**อ้างอิง**

**แหล่งข้อมูลอื่น**
short=x
หมวดหมู่:เทพเจ้าเมโสโปเตเมีย
หมวดหมู่:เทพแห่งปัญญา
หมวดหมู่:เมโสโปเตเมีย
ฮาลซีย์

แอชลีย์ นิคอเลตต์ แฟรนจิพานี (Ashley Nicolette Frangipane; เกิด 29 กันยายน ค.ศ. 1994) หรือที่รู้จักกันในนาม ฮาลซีย์ (Halsey) เป็นนักร้องและนักแต่งเพลงชาวอเมริกัน เธอเป็นที่รู้จักกันมากในอินเทอร์เน็ตหลังจากเธอคัฟเวอร์เพลงลงยูทูบ ในปี 2014 เธอเปิดตัวอีพีในชื่อ Room 93 ในวันที่ 28 สิงหาคม ค.ศ. 2015 แฟรนจิพานีปล่อยอัลบั้มเปิดตัวครั้งแรกในชื่อ Badlands และภายในเวลาอันรวดเร็วเธอติด 1 ใน 10 นักร้องที่น่าติดตามของนิตยสารไทม์อีกด้วย

**ชีวิตเริ่มต้น**
ฮาลซีย์เกิดและเติบโตที่รัฐนิวเจอร์ซีย์ เธอมีเชื้อทั้งอิตาเลียน ฮังกาเรียน และไอริชมาจากฝั่งแม่ และแอฟริกัน-อเมริกัน มาจากฝั่งพ่อ ฮาลซีย์มีน้องชายอยู่สองคนชื่อ เซเวียนและดันเต้ เมื่อโตขึ้นฮาลซีย์ได้เริ่มเล่นไวโอลิน วิโอลา และเชลโล จนกระทั่งเปลี่ยนมาเล่นกีต้าร์อะคูสติกเมื่อเธอมีอายุครบ 14 ปี และหนึ่งในสัมภาษณ์ของเธอกล่าวว่า เธอถูกพินิจฉัยว่าเป็นโรคอารมณ์สองขั้วหรือที่รู้จักกันว่าไบโพลาร์ (bipolar disorder) เมื่ออายุราว ๆ 16 หรือ 17 ปี และเมื่อเธอมีอายุครบ 18 ปี แฮลซีย์ประสบปัญหาทางการเงินและดนตรีเป็นทางเดียวเท่านั้นที่จะช่วยเธอให้พ้นได้ เธอจัดการแสดงอคูสติกมากมายตามเมืองต่าง ๆ ตามกันไป เธอเลือกใช้ชื่อฮาลซีย์เป็นชื่อเล่นเพราะเป็นการสลับตัวอักษรจากชื่อจริงของเธอ อีกทั้งยังเป็นชื่อถนนในเมืองบรุกลินที่ที่เธอใช้ชีวิตวัยรุ่นส่วนมากของเธอที่นั่น แต่เดิมฮาลซีย์เลือกที่จะเรียนที่โรงเรียนดีไซน์โรดไอแลนด์และเลือกศิลปกรรมเป็นวิชาเอก แต่เมื่อตระหนักได้ว่าเธอไม่มีทรัพย์พอที่จะเรียนต่อได้ เธอเลยเลือกที่จะสมัครชุมนุมวิเคราะห์เชิงสร้างสรรค์ของวิทยาลัยแทน
หนึ่งในบทสัมภาษณ์กล่าวว่า ฮาลซีย์ใช้คำว่า "tri-bi" (biracial, bisexual, and bipolar) เพื่อที่จะบ่งบอกถึงตัวเธอเอง

**อาชีพ**
ฮาลซีย์เริ่มต้นอาชีพของเธอโดยอัปวิดีโอคัฟเวอร์เพลงลงบนยูทูบในชื่อของเธอเอง ในปี 2012 เธออัดคลิปล้อเลียนเพลงของเทย์เลอร์ สวิฟต์ "I Knew You Were Trouble" เรียกว่า "The Haylor Song" เนื้อเพลงเกี่ยวกับความสัมพันธ์ของเทย์เลอร์และหนึ่งในสมาชิกของวง One Direction ชื่อว่า แฮร์รี สไตลส์ และโพสต์ลงบน Tumblr ,ในปี 2014 ฮาลซีย์ได้อัดเพลง "Ghost" และโพสต์ลงบน SoundCloud เพลงของเธอได้รับความสนใจและตกลงได้เซ็นสัญญากับค่าย Astralwerks ต่อมาเธอเปิดตัวด้วยอีพี Room 93 ในวันที่ 27 ตุลาคม ค.ศ. 2014

**ผลงานเพลง**
• Badlands (2015)
• Hopeless Fountain Kingdom (2017)
• Manic (2020)
• If I Can't Have Love , I Want Power (2021)

**ผลงานการแสดง**

**มิวสิกวิดีโอ**

**ภาพยนตร์**

**โทรทัศน์**

**เว็บ**

**ทัวร์คอนเสิร์ต**
ของตัวเอง- Badlands Tour (2015–2016)- Hopeless Fountain Kingdom World Tour (2017–2018)- Manic World Tour (2020)
ร่วมกับศิลปินอื่น- The American Youth Tour (2015) (with Young Rising Sons)
แสดงเปิด- Imagine Dragons – Smoke + Mirrors Tour (2015)- The Weeknd – The Madness Fall Tour (2015)

**รางวัลและการเสนอชื่อ**

**หมายเหตุ**

**อ้างอิง**

**แหล่งข้อมูลอื่น**
  เว็บไซด์อย่างเป็นทางการ date=2015-09-03 
หมวดหมู่:บุคคลที่เกิดในปี พ.ศ. 2537
หมวดหมู่:นักร้องหญิงชาวอเมริกันเชื้อสายแอฟริกา
หมวดหมู่:ชาวอเมริกันเชื้อสายฮังการี
หมวดหมู่:ชาวอเมริกันเชื้อสายไอริช
หมวดหมู่:ชาวอเมริกันเชื้อสายอิตาลี
หมวดหมู่:บุคคลที่ยังมีชีวิตอยู่
หมวดหมู่:นักร้องอเมริกัน
แม่แบบ:เหตุการณ์ปัจจุบัน/2558 กันยายน 11

* การเลือกตั้งทั่วไปในสิงคโปร์ พ.ศ. 2558
** พรรคกิจประชาชน ชนะการเลือกตั้งอีกครั้งโดยได้ที่นั่งในสภาผู้แทนราษฎร 83 ที่นั่ง จากทั้งหมด 89 ที่นั่ง  (เดลินิวส์)
}